·delegované nariadenie Komisie (EÚ) 2020/691 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa zariadení pre akvakultúru a prepravcov vodných živočíchov,

·delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie,

·delegované nariadenie Komisie (EÚ) 2020/990 z 28. apríla 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat a certifikáciu v prípade premiestňovania vodných živočíchov a produktov živočíšneho pôvodu z vodných živočíchov v rámci Únie,

·delegované nariadenie Komisie (EÚ) 2020/2154 zo 14. októbra 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat, certifikáciu a nahlasovanie pri premiestňovaní produktov živočíšneho pôvodu zo suchozemských živočíchov v rámci Únie.

Komisia doteraz využila 83 zo 110 splnomocnení prijímať delegované akty, ako sa stanovuje v nariadení (EÚ) 2016/429. Niektoré z týchto delegovaných právomocí boli zoskupené do jedného delegovaného aktu, ak sú pravidlá vecne prepojené. Zoskupenie do jedného aktu namiesto prijatia niekoľkých samostatných aktov, ktoré na seba navzájom odkazujú, sa považovalo za potrebné v záujme jednoduchosti, transparentnosti a s cieľom uľahčiť účinné uplatňovanie pravidiel a zabrániť duplicite.

V tabuľke sa uvádza, ktoré akty obsahujú špecifické opatrenia prijaté na základe príslušných splnomocnení stanovených v nariadení (EÚ) 2016/429.

Delegovaný akt Splnomocnenia stanovené v nariadení (EÚ) 2016/429 delegované nariadenie komisie (EÚ) 2018/1629 z 25. júla 2018, ktorým sa mení zoznam chorôb stanovený v prílohe II k nariadeniu Európskeho parlamentu a Rady (EÚ) 2016/429 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) článok 5 ods. 2 a 4 delegované nariadenie Komisie (EÚ) 2019/2035 z 28. júna 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa zariadení, ktoré držia suchozemské zvieratá, a liahní a vysledovateľnosti určitých držaných suchozemských zvierat a násadových vajec článok 3 ods. 5, článok 87 ods. 3, článok 94 ods. 3, článok 97 ods. 2, článok 101 ods. 3, článok 106 ods. 1, článok 118 ods. 1 a 2, článok 119 ods. 1, článok 122 ods. 2, článok 271 ods. 2 a článok 279 ods. 2 delegované nariadenie Komisie (EÚ) 2020/686 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o schvaľovanie zariadení pre zárodočné produkty, požiadavky na vysledovateľnosť a na zdravie zvierat pri premiestňovaní zárodočných produktov určitých držaných suchozemských zvierat v rámci Únie článok 94 ods. 3, článok 97 ods. 2, článok 101 ods. 3, článok 106 ods. 1, článok 122 ods. 1 a 2, článok 131 ods. 1, článok 160 ods. 1 a 2, článok 161 ods. 6, článok 162 ods. 3 a 4, článok 163 ods. 5, článok 164 ods. 2, článok 165 ods. 3 a článok 279 ods. 2 delegované nariadenie Komisie (EÚ) 2020/688 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat pri premiestňovaní suchozemských zvierat a násadových vajec v rámci Únie článok 3 ods. 5, článok 125 ods. 2, článok 131 ods. 1, článok 132 ods. 2, článok 135, článok 136 ods. 2, článok 137 ods. 2, článok 140, článok 144 ods. 1, článok 146 ods. 1, článok 147, článok 149 ods. 4, článok 154 ods. 1, článok 156 ods. 1, článok 160, článok 162 ods. 3 a 4, článok 163 ods. 5 písm. b) a c) a článok 164 ods. 2 delegované nariadenie Komisie (EÚ) 2020/687 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá prevencie a kontroly určitých chorôb zo zoznamu článok 47 ods. 1, článok 53 ods. 2, článok 54 ods. 3, článok 55 ods. 2, článok 58 ods. 2, článok 63 prvý odsek, článok 64 ods. 4, článok 67 prvý odsek, článok 68 ods. 3, článok 70 ods. 3, článok 72 ods. 2, článok 73 ods. 3, článok 74 ods. 4, článok 76 ods. 5, článok 77 ods. 2 a článok 272 ods. 2 delegované nariadenie Komisie (EÚ) 2020/689 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá dohľadu, eradikačných programov a štatútu bez výskytu choroby pre určité choroby zo zoznamu a objavujúce sa choroby článok 29, článok 31 ods. 5, článok 32 ods. 2, článok 37 ods. 5, článok 39, článok 41 ods. 3, článok 42 ods. 6 a článok 280 ods. 4 delegované nariadenie Komisie (EÚ) 2020/691 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa zariadení pre akvakultúru a prepravcov vodných živočíchov článok 176 ods. 4, článok 181 ods. 2, článok 185 ods. 5, článok 189 ods. 1 a článok 279 ods. 2 delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie článok 234 ods. 2, článok 237 ods. 4 a článok 239 ods. 2 delegované nariadenie Komisie (EÚ) 2020/990 z 28. apríla 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat a certifikáciu v prípade premiestňovania vodných živočíchov a produktov živočíšneho pôvodu z vodných živočíchov v rámci Únie článok 192 ods. 2, článok 197 ods. 3, článok 201 ods. 3, článok 202 ods. 3, článok 205 ods. 2, článok 211 ods. 1, článok 213 ods. 1, článok 216 ods. 4, článok 218 ods. 3, článok 221 ods. 1, článok 222 ods. 3, článok 223 ods. 6 a článok 224 ods. 3 delegované nariadenie Komisie (EÚ) 2020/2154 zo 14. októbra 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat, certifikáciu a nahlasovanie pri premiestňovaní produktov živočíšneho pôvodu zo suchozemských živočíchov v rámci Únie článok 166 ods. 3, článok 168 ods. 3 a článok 169 ods. 5

Určité splnomocnenia podľa nariadenia (EÚ) 2016/429 neboli počas obdobia, za ktoré sa podáva správa, využité z dôvodov vysvetlených ďalej.

·Splnomocnenia podľa článku 14 ods. 3 týkajúce sa úloh, ktoré môžu príslušné orgány delegovať na veterinárnych lekárov iných ako úradných veterinárnych lekárov, a podľa článku 16 ods. 2 týkajúce sa bezpečnostných opatrení v laboratóriách ešte neboli využité. Komisia však posudzuje potrebu prikročiť k príprave osobitných aktov s cieľom zahrnúť uvedené aspekty, najmä vzhľadom na skúsenosti s praktickým uplatňovaním nových pravidiel.

·Splnomocnenia stanovené v článku 18 ods. 3 a článku 20 ods. 3 týkajúce sa nahlasovania chorôb a podávania správ o nich ešte neboli využité. Pravidlá na ich základe by mohli byť potrebné po začatí uplatňovania nariadenia (EÚ) 2016/429 s cieľom riešiť akýkoľvek problém týkajúci sa vykonávania, ktorý sa môže vyskytnúť v členských štátoch alebo v prípade Komisie. Komisia posúdi potrebu konať v tejto súvislosti na základe skúseností s praktickým uplatňovaním nových pravidiel. To isté platí pre splnomocnenia podľa článku 68 ods. 3, pokiaľ ide o obnovenie štatútu bez výskytu choroby v prípade určitých chorôb zvierat, podľa článku 151 ods. 3, pokiaľ ide o čestné vyhlásenia týkajúce sa suchozemských zvierat, a podľa článku 167 ods. 5, pokiaľ ide o výnimky z povinnosti certifikácie v prípade premiestňovania produktov živočíšneho pôvodu.

·Pripravuje sa delegovaný akt o bankách Únie s antigénmi, vakcínami a diagnostickými činidlami s využitím splnomocnenia podľa článku 48 ods. 3, pričom jeho prijatie sa plánuje v roku 2021.

·Splnomocnenie podľa článku 109 ods. 2 týkajúce sa zaznamenávania informácií týkajúcich sa držaných suchozemských zvierat iných druhov ako tých, ktoré sú uvedené v základnom nariadení, do počítačovej databázy nebolo využité. Musí sa však rozšíriť, aby Komisia mohla stanoviť požiadavky na počítačovú databázu, pokiaľ ide o uvedené druhy zvierat, ak, respektíve keď takáto potreba vznikne v budúcnosti. V súlade s uvedeným ustanovením Komisia nepretržite posudzuje potrebu prikročiť k príprave delegovaného aktu, ktorým sa stanovia takéto požiadavky.

·Splnomocnenia týkajúce sa špecifických typov premiestňovania suchozemských zvierat stanovené v článkoch 138 a 139 neboli využité. Takéto pravidlá, v ktorých sa uvádzajú ďalšie podrobnosti, však môžu byť potrebné po dátume začatia uplatňovania nariadenia (EÚ) 2016/429, ak sa vyskytnú ťažkosti pri vykonávaní uvedených ustanovení. Podobné podmienky sa uplatňujú v prípade splnomocnení podľa článku 200 a článku 204 týkajúcich sa určitých typov premiestňovania vodných živočíchov a podľa článku 214, pokiaľ ide o pravidlá certifikácie zdravia zvierat v prípade špecifických typov premiestňovania vodných živočíchov. Komisia bude nepretržite posudzovať potrebu konať v tejto súvislosti na základe skúseností s praktickým uplatňovaním nových pravidiel.

·Splnomocnenie podľa článku 228 umožňujúce Komisii stanoviť požiadavky na zdravie zvierat pre „iné zvieratá“, t. j. zvieratá, ktoré nie sú ani suchozemskými zvieratami, ani vodnými živočíchmi, zatiaľ nebolo využité. Komisia doteraz nekonala, ale mala by mať schopnosť stanoviť pravidlá týkajúce sa zdravia zvierat pre takéto zvieratá (napr. plazy, obojživelníky), ak si súvisiace riziko pre zdravie vyžaduje podrobnejšie alebo konkrétnejšie pravidlá vysledovateľnosti, prevencie chorôb alebo kontroly v prípade takýchto druhov.

·Splnomocnenie podľa článku 230 ods. 3, pokiaľ ide o obmedzenie možnosti členských štátov zostaviť zoznamy tretích krajín, z ktorých môžu povoliť vstup určitých komodít do Únie v prípade neexistencie zoznamov, ktoré sa majú zostaviť v právnych predpisoch Únie, zatiaľ nebolo využité. Zoznamy tretích krajín pre všetky komodity nie sú v právnych predpisoch Únie zostavené. Predtým, ako sa Komisia rozhodne vypracovať takéto akty, potrebuje získať viac skúseností s praktickým uplatňovaním nových pravidiel.

·Na základe splnomocnení uvedených v článkoch 240 až 242 má Komisia právomoci stanoviť na úrovni Únie špecifické ochranné a preventívne opatrenia vrátane biologickej bezpečnosti v súvislosti so vstupom určitých produktov a dopravných prostriedkov do Únie. Tieto splnomocnenia sú dôležité, pretože poskytujú možnosť vypracovať takéto pravidlá v budúcnosti s cieľom zabrániť šíreniu chorôb zvierat do EÚ a prispieť k posilneniu biologickej bezpečnosti na vonkajších hraniciach EÚ.

·Splnomocnenia podľa časti VI (články 245 až 254) nariadenia (EÚ) 2016/429 týkajúce sa nekomerčného premiestňovania spoločenských zvierat neboli využité. V súlade s článkom 277 sa pravidlá stanovené v časti VI budú uplatňovať až po 21. apríli 2026. Komisia tieto právomoci využije po tom, ako sa začne uplatňovať časť VI.

·Splnomocnenie podľa článku 263 na zmenu prílohy III k nariadeniu (EÚ) 2016/429 nebolo počas obdobia, za ktoré sa podáva správa, využité, keďže nedošlo k žiadnym taxonomickým zmenám, ktoré by odôvodňovali takúto zmenu. K takýmto taxonomickým zmenám môže dôjsť kedykoľvek a možno bude potrebné, aby Komisia zodpovedajúcim spôsobom reagovala a zaviedla potrebné zmeny.

4.ZÁVER